**Tapestry** er det andre studioalbumet av den amerikanske komponisten og sangeren Carole King, utgitt i 1971 på Ode Records og produsert av Lou Adler. Albumet fikk meget bra kritikk og solgte til 13× platinaplate av RIAA og det er et av de mest solgte albumene gjennom tidene, med over 25 millioner eksemplarer over hele verden. Det mottok fire Grammy-priser i 1972, inkludert Album of the Year. Albumet var på Billboard listene i 318 uker.

Hovedsinglene fra albumet - "It's Too Late" og "I Feel the Earth Move" - tilbrakte fem uker på nummer én på både Billboard Hot 100 og Easy Listening-listene.

I 2000 ble albumet kåret til nummer 74 i Colin Larkins All Time Top 1000 Albums. I 2020 ble Tapestry rangert som nummer 25 på Rolling Stones liste over de 500 beste albumene gjennom tidene.

Innspilling
-----------

King skrev eller var med på å skrive alle sangene på albumet, hvorav to allerede hadde vært hits for andre artister som Aretha Franklins "(You Make Me Feel Like) A Natural Woman" (i 1967), og The Shirelles' "Will You Love Me Tomorrow" (i 1960). Tre av sangene var skrevet sammen med Kings eksmann Gerry Goffin. To sanger ble skrevet sammen med Toni Stern "It's Too Late" og "Where You Lead".

Albumet ble spilt inn i Studio B, A&M Recording Studios i januar 1971.

Joni Mitchell og James Taylor var begge med på *Tapestry*, Taylor hadde oppmuntret King til å synge sine egne sanger. I tillegg var det en rekke dyktige studiomusikere.

Bilde på forsiden av albumomslaget er tatt av Jim McCrary, det viser Carole King sittende i en vinduskarm i sitt hjem, med katten Telemachus ved hennes føttene.

Kommersiell suksess
-------------------

*Tapestry* var nummer en på Billboard 200 i 15 uker på rad. Det var totalt på Billboard 200 i 318 uker mellom 1971 og 2011 (302 uker på rad fra 10. april 1971 til 15. januar 1977), det var den lengste tiden en kvinnelig soloartist hadde vært på listen inntil Adeles *21* overgikk det i 2017. På VG-lista i Norge nådde albumet en åttende plass.

*Tapestry* har fortsatt rekorden for flest påfølgende uker på nummer en av en kvinnelig soloartist. Det rangerer på femteplass totalt når det gjelder lengde på listene, for soloalbum er den nummer to.

Utmerkelser
-----------

Sammen med å bli valgt til årets album, mottok den også Grammys for Best Female Pop Vocal Performance, Record of the Year ("It's Too Late") og Song of the Year ("You've Got a Friend"), noe som gjorde King den første kvinnelige soloartisten som vant Grammy-prisen for Record of the Year, og den første kvinnen som vant Grammy prisen for Song of the Year.

Ettermæle
---------

Flere av sangene fra albumet er blitt spilt inn av andre artister og ble hits mens albumet fortsatt var på listene: James Taylors versjon fra 1971 av "You've Got a Friend" ble nummer en i USA og nummer fire i Storbritannia, og Barbra Streisands innspilling fra 1971 av "Where You Lead" nådde nummer 40 mens en live-innspilling av en medley der Streisand slo sangen sammen med "Sweet Inspiration" nådde nummer 37 året etter.

Et hyllestalbum til Carole King og *Tapestry* med alle sporene på albumet*, Tapestry Revisited: A Tribute to Carole King,* ble gitt ut i 1995 av en rekke kjente artister som Rod Stewart, Amy Grant, Aretha Franklin, Faith Hill, Bee Gees, Manhattan Transfer, Celine Dion og flere andre, hyllingsalbumet solgte til gull. I 2003 ble et nytt hyllestalbum med tittelen *A New Tapestry - Carole King Tribute* gitt ut med andre og ikke så kjente artister.

I 2010 spilte den australske sangeren Marcia Hines inn et hyllestalbum, *Marcia Sings Tapestry*.

*Tapestry* er ofte med på lister over de beste albumene. I 2003 ble det rangerte som nummer 36 på Rolling Stones 500 Greatest Albums of All Time, og opprettholdt den rangeringen i en revidert liste i 2012, men det rykket opp til nr. 25 i en 2020 oppdatering av listen.

Albumet ble nummer 39 på VH1's liste 100 Greatest Albums, og var en av de 50 innspillinger som ble valgt til å bli lagt til National Recording Registry. Innspillinger lagt til National Recording Registry er plukket ut for å bli bevart i Library of Congress siden de er "kulturelt, historisk eller estetisk viktige".

Basert på slike oppføringer, rangerer Acclaimed Music *Tapestry* som det 69. mest anerkjente albumet i historien.

Carole King fremføre for første gang hele albumet live på British Summer Time Festival i Hyde Park, London, i 2016. Opptredenen ble utgitt året etter som *Tapestry: Live at Hyde Park*.

Sporliste
---------

**Side 1**

1. "I Feel the Earth Move" – 3:00
2. "So Far Away" – 3:55
3. "It's Too Late" (lyrics by Toni Stern) – 3:54
4. "Home Again" – 2:29
5. "Beautiful" – 3:08
6. "Way Over Yonder" – 4:49

**Side 2**

1. "You've Got a Friend" – 5:09
2. "Where You Lead" (King, Stern) – 3:20
3. "Will You Love Me Tomorrow?" (Gerry Goffin, King) – 4:13
4. "Smackwater Jack" (Goffin, King) – 3:42
5. "Tapestry" – 3:15
6. "(You Make Me Feel Like) A Natural Woman" (Goffin, King, Jerry Wexler) – 3:59

Medvirkende
-----------

* Carole King – piano, keyboard, vokal, bakgrunnsvokal

**Andre musikere**

* Curtis Amy – fløyte; baryton, sopran og tenorsaksofon; strykekvartett
* David Campbell – cello, bratsj
* Merry Clayton – bakgrunnsvokal
* Terry King – cello, tenorsaksofon, strykekvartett
* Danny Kootch - akustisk gitar, conga, elektrisk gitar, vokal
* Russ Kunkel – trommer
* Charles "Charlie" Larkey - bassgitar, strykebass, strykekvartett
* Joni Mitchell – bakgrunnsvokal
* Joel O'Brien - trommer
* Ralph Schuckett – elektrisk piano
* Barry Socher – fiolin, tenorsaksofon, bratsj, strykekvartett
* Perry Steinberg – bassgitar, fiolin, tenorsaksofon, strengbass
* James Taylor - akustisk gitar, bakgrunnsvokal
* Julia Tillman - bakgrunnsvokal

**Teknisk**

* Lou Adler - Plateprodusent
* Vic Anesini – tape-mastering
* Chuck Beeson – design
* Hank Cicalo – teknikker

Referanser
----------

1. ↑  «Acclaimed Music». *www.acclaimedmusic.net*. Besøkt 26. oktober 2021.
2. 1 2  «Longest-Charting Album».
3. ↑  «Gold & Platinum». *RIAA* **(engelsk)**. Besøkt 26. oktober 2021.
4. 1 2  «Carole King makes UK stage return playing Tapestry in full». *BBC News* **(engelsk)**. 3. juli 2016. Besøkt 26. oktober 2021.
5. ↑  «Tapestry - Carole King | Songs, Reviews, Credits | AllMusic» **(engelsk)**. Besøkt 26. oktober 2021.
6. ↑  «Carole King interview - Telegraph». *web.archive.org*. 25. april 2009. Archived from the original on 23. februar 2010. Besøkt 26. oktober 2021. CS1-vedlikehold: Uheldig URL (link)
7. ↑  «Robert Christgau: CG Book '70s: K». *www.robertchristgau.com*. Besøkt 26. oktober 2021.
8. ↑  «Jim McCrary obituary: Rock photographer dies at 72 - Los Angeles Times». *web.archive.org*. 19. mai 2012. Archived from the original on 19. mai 2012. Besøkt 26. oktober 2021. CS1-vedlikehold: Uheldig URL (link)
9. ↑  «Adele remains at No. 1; 'Idol' boosts Crystal Bowersox, Carole King». *USATODAY.COM*. Besøkt 26. oktober 2021.
10. ↑  «Billboard 200 Chart». *Billboard*. Besøkt 26. oktober 2021.
11. ↑  «The Hot 100 Chart». *Billboard*. Besøkt 26. oktober 2021.
12. ↑  «norwegiancharts.com - Carole King - Tapestry». *norwegiancharts.com*. Besøkt 26. oktober 2021.
13. ↑  Unterberger, Richie; Hicks, Samb (1999). *Music USA: The Rough Guide* **(engelsk)**. Rough Guides. ISBN 978-1-85828-421-7.
14. ↑  Klinger, Jason Mendelsohn and Eric (27. januar 2012). «Counterbalance No. 66: Carole King’s ‘Tapestry’, PopMatters». *PopMatters* **(engelsk)**. Besøkt 26. oktober 2021.
15. ↑  Stone, Rolling; Stone, Rolling (22. september 2020). «The 500 Greatest Albums of All Time». *Rolling Stone* **(engelsk)**. Besøkt 26. oktober 2021.
16. ↑  Landau, Jon; Landau, Jon (29. april 1971). «Tapestry». *Rolling Stone* **(engelsk)**. Besøkt 26. oktober 2021.
17. ↑  «Carole King: Tapestry». *Pitchfork* **(engelsk)**. Besøkt 26. oktober 2021.
18. ↑  «Gold & Platinum». *RIAA* **(engelsk)**. Besøkt 26. oktober 2021.
19. ↑  Canada, Library and Archives (17. juli 2013). «Image : RPM Weekly». *www.bac-lac.gc.ca*. Besøkt 26. oktober 2021.
20. ↑  «About This Program | National Recording Preservation Board | Programs | Library of Congress». *Library of Congress, Washington, D.C. 20540 USA*. Besøkt 26. oktober 2021.
21. ↑  «Carole King's 'Tapestry: Live at Hyde Park' To Be Released September 1». *Legacy Recordings* **(engelsk)**. 12. juni 2017. Besøkt 26. oktober 2021.

|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |